**Z Á P I S N I C A č. 1**

**z ustanovujúceho a 1. riadneho zasadnutia Obecného zastupiteľstva**

**Obce Perín – Chym,**

**konaného dňa 27.11.2018**

**Prítomní :** MVDr. Ladislav Molnár PhD. - starosta

**Novozvolení poslanci:** **:** Ing. Roland Vinter, Ing. Miroslav Podžuban, Miroslav Lochman,

Ľudmila Révésová, Marek Trembecki, Karol Kočiš, Bartolomej Damko

a Róbert Kapaló

**Za overovateľov zápisnice:** Ing. Roland Vinter, Ing. Miroslav Podžuban

**Zapísala :** Ing. M. Štefánová

**Program:**

1. Otvorenie *(určenie zapisovateľa, overovateľov zápisnice; voľba návrhovej a mandátovej komisie)*
2. Schválenie programu ustanovujúceho zasadnutia OZ
3. Oznámenie výsledkov volieb do orgánov samosprávy obce Perín-Chym
4. Zloženie sľubu starostu obce
5. Zloženie sľubu poslancov obecného zastupiteľstva
6. Vystúpenie starostu obce Perín-Chym
7. Schválenie programu 1. riadneho zasadnutia OZ
8. Poverenie poslanca OZ, ktorý bude oprávnený zvolávať a viesť zasadnutia OZ
9. Poverenie zástupcu starostu obce
10. Návrh na zriadenie komisií, voľba ich predsedov a členov
11. Návrh na určenie platu starostu obce
12. Schválenie sobášiaceho
13. Rôzne (interpelácie poslancov, žiadosti občanov)
14. Záver

**K bodu č.1:**

Ustanovujúce zasadnutie obecného zastupiteľstva sa začalo príhovorom starostu obce MVDr. Ladislava Molnára PhD., ktorý srdečne privítal poslancov a všetkých prítomných. Starosta oboznámil prítomných s programom zasadnutia a určil zapisovateľku zápisnice.

**K bodu č. 3**

V tomto bode dostala slovo predsedníčka miestnej volebnej komisie – pani Anna Trembecká, ktorá oznámila výsledky volieb do orgánov samosprávy obce Perín-Chym.

**K bodu č. 4**

Starosta MVDr. Ladislav Molnár PhD. zložil sľub starostu.

**K bodu č. 5**

Poslanci novozvoleného obecného zastupiteľstva zložili sľub poslanca obecného zastupiteľstva.

Hlasovalo sa a bolo prijaté uznesenie č.1.

**K bodu č. 6**

V tomto bode predniesol svoj príhovor starosta obce, poďakoval sa voličom za prejavenú dôveru, poprial novozvoleným poslancom veľa síl a elánu k dosiahnutiu spoločných pozitívnych výsledkov pre obec.

Poslanci prijali uznesenie č.2.

**K bodu č. 7**

Starosta oboznámil prítomných s programom 1.riadneho zasadnutia OZ. Určil overovateľov zápisnice, ktorí boli jednoznačne schválení všetkými poslancami OZ a prijali uznesenie č.3.

**K bodu č. 8**

Starosta informoval poslancov Obecného zastupiteľstvo Obce Perín-Chym, že v zmysle zákona SNR č. 369/1990 Zb. o obecnom zriadení v znení neskorších predpisov je potrebné poveriť poslanca, ktorý bude zvolávať a viesť zasadnutia OZ v prípadoch podľa § 12 ods. 2 prvá veta, ods. 3 tretia veta, ods. 5 piata veta a ods. 6 tretia veta. Navrhol Ing. Miroslava Podžubana, ktorý poverenie prijal a všetci poslanci jednoznačne prijali uznesenie č.4.

**K bodu č. 9**

V tomto bode starosta poveril Ing. Rolanda Vintera funkciou zástupcu starostu obce. Poslanec funkciu prijal a na ďalšom zasadnutí OZ starosta odovzdá zástupcovi rozsah jeho kompetencií pri plnení úloh zástupcu. Poslanci hlasovaním prijali uznesenie č.5.

**K bodu č. 10**

Poslanci schválili uznesením č.6 komisiu na ochranu verejného záujmu pri výkone funkcií verejných funkcionárov, predsedu a členov komisie. Zhodli sa na určení jednotlivých komisií – športovej, finančnej, komisii pre oblasť kultúry a školstva, stavebnej, komisii na riešenie sťažností na starostu a poslancov OZ a komisii verejného poriadku. Predsedov a členov komisií určia poslanci OZ na ďalšom zasadnutí.

Hlasovalo sa a prijali uznesenie č.7.

**K bodu č. 11**

V tomto bode poslanci v súlade s § 3 ods.1 zákona NR SR č. 253/1994 Z.z. o právnom postavení a platových pomeroch starostov obcí a primátorov miest v znení neskorších predpisov určili mesačný plat starostu MVDr. Ladislava Molnára. Plat je súčinom priemernej mesačnej mzdy zamestnanca v národnom hospodárstve vyčíslenej na základe údajov Štatistického úradu SR za predchádzajúci kalendárny rok a  príslušného násobku podľa § 4 ods.1.

Za predchádzajúci kalendárny rok, t.j. k 31.12.2017 priemerná mesačná mzda predstavovala sumu 954 €. Počet obyvateľov obce Perín-Chym k 30.10.2018 bol 1485. V zmysle § 4 ods. 1 zákona č. 253/1994 Z.z. o právnom postavení a platových pomeroch starostov obcí a primátorov miest v znení neskorších predpisov, je podľa počtu obyvateľov násobok 1,98.

Na základe vyššie uvedeného je výpočet platu starostu nasledovný: 954 x 1,98 = 1888,92, po zaokrúhlení je teda plat vo výške 1889,- €.

Bolo prijaté uznesenie č.8.

**K bodu č. 12**

Starosta poveril za sobášiaceho poslanca pre toto volebné obdobie Ing. Rolanda Vintera.

Bolo prijaté uznesenie č.9.

**K bodu č. 13 a č.14**

Nakoľko poslanci ani prítomní nemali žiadne požiadavky, starosta sa všetkým prítomným poďakoval a zasadnutie OZ ukončil.

................................... ................................... .............................................

Ing. Roland Vinter Ing. Miroslav Podžuban MVDr. Ladislav Molnár

overovateľ overovateľ starosta obce

**PRIJATÉ UZNESENIA**

**z ustanovujúceho a 1.riadneho zasadnutia**

**Obecného zastupiteľstva obce Perín – Chym ,**

**konaného dňa 27.11.2018**

**UZNESENIE č. 1**

Obecné zastupiteľstvo Obce Perín-Chym:

1. **b e r i e n a  v e d o m i e** výsledky voľby starostu a volieb obecného zastupiteľstva,
2. **k o n š t a t u j e, ž e**
3. novozvolený starosta obce MVDr. Ladislav Molnár PhD. zložil zákonom predpísaný sľub starostu obce,
4. zvolení poslanci obecného zastupiteľstva:
5. za časť obce Perín: Miroslav Lochman, Ing. Miroslav Podžuban, Ľudmila Révésová, Marek Trembecki, Ing. Roland Vinter
6. za časť obce Chym: Karol Kočiš
7. za časť obce Vyšný Lánec: Bartolomej Damko a Róbert Kapaló

zložili zákonom predpísaný sľub poslanca obecného zastupiteľstva.

Hlasovanie : za: 8 , proti : 0 , zdržali sa: 0

**UZNESENIE č. 2**

Obecné zastupiteľstvo Obce Perín-Chym **b e r i e n a  v e d o m i e** vystúpenie novozvoleného starostu MVDr. Ladislava Molnára PhD.

Hlasovanie : za: 8 , proti : 0 , zdržali sa: 0

**UZNESENIE č. 3**

Obecné zastupiteľstvo Obce Perín-Chym **s c h v a ľ u j e** program 1. riadneho zasadnutia OZ v Períne-Chyme.

Hlasovanie : za: 8 , proti : 0 , zdržali sa: 0

**UZNESENIE č. 4**

Obecné zastupiteľstvo Obce Perín-Chym **p o v e r u j e**  poslanca Ing. Miroslava Podžubana zvolávaním a vedením zasadnutí zastupiteľstva v prípadoch podľa § 12 ods. 2 prvá veta, ods. 3 tretia veta, ods. 5 piata veta a ods. 6 tretia veta zákona SNR č. 369/1990 Zb. o obecnom zriadení v znení neskorších predpisov.

Hlasovanie : za: 8 , proti : 0 , zdržali sa: 0

**UZNESENIE č. 5**

Obecné zastupiteľstvo Obce Perín-Chym **b e r i e n a  v e d o m i e** poverenie Ing. Rolanda Vintera funkciou **zástupcu starostu obce**.

Hlasovanie : za: 8 , proti : 0 , zdržali sa: 0

**UZNESENIE č. 6**

Obecné zastupiteľstvo Obce Perín-Chym:

1. **z r i a ď u j e**

komisiu podľa čl. 7 ods. 5 ústavného zákona č. 357/2004 Z.z. o ochrane verejného záujmu pri výkone funkcií verejných funkcionárov v znení neskorších predpisov

1. **v o l í**
2. predsedu komisie - Róbert Kapaló,
3. členov komisie: Karol Kočiš a Ing. Miroslav Podžuban.

Hlasovanie : za: 8 , proti : 0 , zdržali sa: 0

**UZNESENIE č. 7**

Obecné zastupiteľstvo Obce Perín-Chym **z r i a ď u j e tieto komisie:**

* 1. športovú
  2. finančnú
  3. komisiu pre oblasť kultúry a školstva
  4. stavebnú
  5. komisiu na riešenie sťažností na starostu a poslancov OZ
  6. komisiu verejného poriadku

Hlasovanie : za: 8 , proti : 0 , zdržali sa: 0

**UZNESENIE č. 8**

Obecné zastupiteľstvo Obce Perín-Chym **u r č u j e** v súlade s § 3 ods.1 zákona NR SR č. 253/1994 Z.z. o právnom postavení a platových pomeroch starostov obcí a primátorov miest v znení neskorších predpisov mesačný plat starostu MVDr. Ladislava Molnára vo výške 1889,- €.

Hlasovanie : za: 8 , proti : 0 , zdržali sa: 0

**UZNESENIE č. 9**

Obecné zastupiteľstvo Obce Perín-Chym v zmysle § 4 ods. 1 zákona 36/2005 Z. z. o rodine

**s ch v a ľ u j e** poverenie sobášiaceho poslanca pre toto volebné obdobie Ing. Rolanda Vintera.

Hlasovanie : za: 8 , proti : 0 , zdržali sa: 0